Nordnet Indeksirahasto Maailma-, USA-, Eurooppa-, Kehittyvät Markkinat- ja Teknologia-rahastot ovat synteettisiä. Tavoitteen saavuttamiseksi rahastot sijoittavat Nordnetin neuvojen mukaisesti (i) yhden tai useamman Euroopan talousalueen jäsenvaltion liikkeeseen laskemiin joukkovelkakirjoihin ja/tai (ii) kehittyneissä maissa sijaitsevien yritysten liikkeeseen laskemiin osakearvopapereihin tai muihin osakkeiden kaltaisiin arvopapereihin. Rahastot siirtävät taloudelliset edut kyseisiin osakearvopapereihin ja saavat altistuksen indeksin kokonaistuoton nettotulokseen swap-transaktiolla. Swap on sopimus, jonka mukaan rahasto vaihtaa käteismaksuja sellaisen vastapuolen kanssa, jonka odotetaan kuuluvan JP Morgan -konserniin, indeksiin perustuvaa tuottoa vastaan. Synteettiset, swap-pohjaiset (eli johdannaisilla rakennetut) rahastot mahdollistavat kustannustehokkaan hajautuksen laajoihin indekseihin. Näin voimme pitää kustannukset matalina asiakkaillemme. Swap-pohjaisilla rahastoilla on myös helpompi peilata tarkasti indeksin kehitystä, sen sijaan, että indeksin osakkeita ostettaisiin suoraan. Salkunhoidon kannalta synteettiset rahastot ovat tehokkaampia. Voit lukea lisää synteettisyyden ja fyysisyyden eroista esimerkiksi tästä Sijoittaja.fi:n artikkelista. Artikkeli käsittelee ETF:iä, mutta sama logiikka pätee myös listaamattomiin rahastoihin.